4. การประกอบธุรกิจของแต่ละสายผลิตภัณฑ์

4.1 โครงสร้างพื้นฐานในการให้บริการอินเทอร์เน็ตของบริษัท ประกอบด้วย 3 ส่วนหลัก คือ

-   ส่วนเครือข่ายอินเทอร์เน็ตหลัก (Internet backbone)

-   ส่วนเชื่อมต่อวงจรภายในประเทศ (Domestic Connectivities)

-   ส่วนเชื่อมต่อวงจรระหว่างประเทศ (International Connectivities)

ส่วนเครือข่ายอินเทอร์เน็ตหลัก (Internet backbone)

โครงสร้างเครือข่ายอินเทอร์เน็ตหลักของบริษัทประกอบด้วยเครือข่ายที่ให้บริการในเขตกรุงเทพมหานครและปริมณฑล
บริษัทได้จัดให้มีพื้นที่ในการให้บริการเครือข่าย 2 แห่ง ได้แก่ บริเวณชั้น 12 ของอาคาร
บางกอกไทยทาวเวอร์ และชั้น 10 ของอาคารไทยซัมมิท ทาวเวอร์
พื้นที่ในการให้บริการเครือข่ายทั้ง 2 แห่ง
ถูกออกแบบมาถูกต้องตามหลักสถาปัตยกรรมโดยคำนึงถึงการใช้งานและศักยภาพสูงสุดในการให้บริการเป็นหลัก
ซึ่งอาคารทั้ง 2 เชื่อมต่อกันด้วยระบบ High speed gigabit backbone ที่ความเร็ว 10 Gbps
และได้จัดให้มีวงจรสำรองระหว่างอาคารผ่านเครือข่าย MetroLAN
เพื่อให้ระบบสามารถทำงานทดแทนกันได้ (Redundancy)
เป็นการช่วยเสริมประสิทธิภาพในการทำงานพร้อมๆ กัน (Load sharing)
ทั้งด้านอุปกรณ์และเครือข่าย โดยที่ส่วนเครือข่ายอินเทอร์เน็ตหลักของอาคารไทยซัมมิท ทาวเวอร์
ประกอบด้วยระบบ High speed gigabit backbone ที่ความเร็ว 10 Gbps
และในส่วนเครือข่ายอินเทอร์เน็ตหลักของอาคาร บางกอกไทยทาวเวอร์ ประกอบด้วยระบบ High
speed gigabit backbone ที่ความเร็ว 1 Gbps

บริษัทได้จัดเตรียมอุปกรณ์ที่มีประสิทธิภาพการทำงานสูงทั้งทางด้านเทคโนโลยี และด้านนวัตกรรม
ซึ่งได้รับการรับรองตามมาตรฐานสากล เพื่อให้ผู้ใช้บริการมั่นใจในระบบ Infrastructure และ
facility ต่างๆ ของบริษัท โดยบริษัทได้นำเทคโนโลยี Ultra hi speed Internet
ซึ่งมีความเร็วสูงกว่าอินเทอร์เน็ต บรอดแบนด์ ถึง 8,000 เท่า
มาใช้เพื่อเชื่อมต่อเครือข่ายความเร็วสูงไปยังเขตอุตสาหกรรมซอฟต์แวร์ประเทศไทย (Software
Park Thailand) อุทยานวิทยาศาสตร์ประเทศไทย (Thailand Science Park)
และเครือข่าย MetroLAN
ซึ่งเป็นเครือข่ายการให้บริการอินเทอร์เน็ตความเร็วสูงของบริษัทไปยังอาคาร
สำนักงานในเขตกรุงเทพมหานครและปริมณฑลครอบคลุมกว่า 1 ล้านตารางเมตร
โดยเน้นให้บริการในย่านธุรกิจที่สำคัญๆ เช่น เพลินจิต สีลม สาทร เป็นต้น

ทั้งนี้ บริษัทสามารถให้บริการได้ครอบคลุมทั่วทุกภูมิภาคของประเทศไทย
โดยการเชื่อมต่อสัญญาณเครือข่ายหลักของบริษัทผ่านทางสำนักงานสาขาทั้ง 7 แห่ง

ส่วนเชื่อมต่อวงจรภายในประเทศ (Domestic Connectivities)

ปัจจุบันพฤติกรรมการใช้งานอินเทอร์เน็ตได้เปลี่ยนไป เนื่องจากมีผู้นำเสนอข้อมูล (Content
provider) ภายในประเทศมากขึ้น ทำให้อัตราการบริโภคข้อมูลมีจำนวนมากขึ้นเช่นกัน
บริษัทจึงให้ความสำคัญ ในส่วนนี้
โดยใช้การเชื่อมต่อเครือข่ายอินเทอร์เน็ตหลักของบริษัทเข้ากับวงจรสื่อสารภายในประเทศ
เพื่อให้ลูกค้าสามารถแลกเปลี่ยนข้อมูลภายในประเทศและเชื่อมต่อกับผู้ให้บริการอินเทอร์เน็ต
(Internet Service Provider : ISP) รายอื่นในประเทศได้อย่างรวดเร็วผ่านเครือข่ายหลัก
4 แห่ง ที่ความเร็วรวม 12.4 Gbps ได้แก่

1. เครือข่ายโครงการข้อมูลวิจัยอินเทอร์เน็ต (Internet Information Research/IIR)
ของ NECTEC

บริษัทเชื่อมต่อเครือข่ายอินเทอร์เน็ตหลักเข้ากับ IIR ผ่านทางระบบ Local Area Network
(LAN) เนื่องจากตั้งอยู่ในอาคารเดียวกัน โดยทั้งสองเครือข่ายเชื่อมต่อกันที่ความเร็ว 200 Mbps

2. เครือข่ายNational Internet Exchange (NIX) ของ กสท.

บริษัทเชื่อมต่อเครือข่ายอินเทอร์เน็ตหลักเข้ากับ NIX ของ กสท.
ผ่านทางระบบเคเบิ้ลใยแก้วนำแสง ที่ความเร็ว 1 Gbps

3. เครือข่ายNational Internet Exchange (NIX) ของ ทีโอที

บริษัทเชื่อมต่อเครือข่ายอินเทอร์เน็ตหลักเข้ากับ NIX ของ ทีโอที
ผ่านทางระบบเคเบิ้ลใยแก้วนำแสง ที่ความเร็ว 10 Gbps

4. เครือข่ายNational Internet Exchange (NIX) ของ ทรู

บริษัทเชื่อมต่อเครือข่ายอินเทอร์เน็ตหลักเข้ากับ NIX ของ ทรู ผ่านทางระบบเคเบิ้ลใยแก้วนำแสง
ที่ความเร็ว 1 Gbps

ส่วนเชื่อมต่อวงจรระหว่างประเทศ (International Connectivities)

บริษัทเชื่อมต่อเครือข่ายอินเทอร์เน็ตหลักของบริษัทไปยังเครือข่ายอินเทอร์เน็ตต่างประเทศครอบคลุมพื้นที่ทั่วโลกที่ความเร็วรวม
505 Mbps แบบส่งสัญญาณได้ทั้งสองทาง คือ ทั้งขาเข้าและขาออก (full duplex)
โดยการเชื่อมต่อวงจรระหว่างประเทศ ดังต่อไปนี้

1. การเชื่อมต่อผ่านระบบเคเบิ้ลใยแก้วนำแสงของ Singapore Telecommunication Ltd.
(Singtel)

บริษัทเชื่อมต่อเครือข่ายผ่านทางระบบเคเบิ้ลใยแก้วนำแสงที่ความเร็ว 155 Mbps
ไปยังเครือข่ายของ SingTel ซึ่งสามารถเชื่อมโยงไปยังพื้นที่บริการได้ทั่วโลก

2. การเชื่อมต่อผ่านระบบเคเบิ้ลใยแก้วนำแสง ผ่านศูนย์แลกเปลี่ยนข้อมูลอินเทอร์เน็ต
ระหว่างประเทศ (International Internet Gateway/ IIG) ของ กสท.

บริษัทเชื่อมต่อเครือข่ายอินเทอร์เน็ตหลักเข้ากับ IIG ของ กสท.
ผ่านทางระบบเคเบิ้ลใยแก้วนำแสง ที่ความเร็ว 455 Mbps ของ กสท.
ไปยังเครือข่ายอินเทอร์เน็ตทั่วโลก

3. การเชื่อมต่อผ่านระบบเคเบิ้ลใยแก้วนำแสง ผ่านศูนย์แลกเปลี่ยนข้อมูลอินเทอร์เน็ต
ระหว่างประเทศ (International Internet Gateway/ IIG) ของ ทรู

บริษัทเชื่อมต่อเครือข่ายอินเทอร์เน็ตหลักเข้ากับ IIG ของ บริษัท ทรู คอร์ปอเรชั่น จำกัด
(มหาชน) ผ่านทางระบบเคเบิ้ลใยแก้วนำแสงที่ความเร็ว 50 Mbps ของ บริษัท ทรู คอร์ปอเรชั่น
จำกัด (มหาชน) ไปยังเครือข่ายอินเทอร์เน็ตทั่วโลก (หมายเหตุ :
ยกเลิกบริการเมื่อเดือนพฤศจิกายน 2553)

4.2 กลุ่มธุรกิจของบริษัท

1. การให้บริการเชื่อมต่ออินเทอร์เน็ต (Internet Access)

บริการเชื่อมต่ออินเทอร์เน็ตเพื่อธุรกิจ มุ่งเน้นใหบริการแก่องคกรทุกระดับทั่วประเทศผ่าน
การเชื่อมต่ออินเทอรเน็ตที่หลากหลาย เช่น บริการอินเทอร์เน็ตบรอดแบนด์ พรอมด้วยบริการ
One-Stop Service ช่วยบริหารจัดการครบวงจรจากทีมงานผู้เชี่ยวชาญ บริการ Enterprise
Access อินเทอรเน็ต คุณภาพ สําหรับองค์กรด้วยการเชื่อมต่อผ่านวงจรเช่า (Leased Line)
ที่สามารถปรับรูปแบบบริการได้ ตามความต้องการ และบริการ MetroLAN เทคโนโลยี Ultra
hi-speed Internet รองรับการใช้งาน อินเทอร์เน็ตทั้งส่งและรับที่ความเร็วสูงถึง 100 Mbps
แบ่งออกเป็น 2 กลุ่มหลัก ดังนี้

1) บริการ MetroLAN

การให้บริการโครงข่ายใยแก้วภายในอาคารสํานักงาน
เพื่อเข้าสู่เครือข่ายอินเทอร์เน็ตด้วยความเร็วเริ่มต้นตั้งแต่ 10 Mbps (LAN speed)
ทั้งการใช้งานภายในประเทศและต่างประเทศ
โดยไม่จำกัดปริมาณการใช้งานบนเครือข่ายเสถียรภาพสูง เพื่อองค์กรธุรกิจทุกขนาดด้วย Ring
Network ขนาด 10 Gbps ที่เป็น Full Redundancy
ป้องกันเครือข่ายขัดข้องพร้อมการเชื่อมต่ออินเทอร์เน็ตตลอด 24 ชั่วโมง ซึ่งมี
ขีดความสามารถในการรองรับการใช้งานอินเทอร์เน็ต แอพพลิเคชั่น
หรือการโอนถ่ายข้อมูลระหว่างองค์กร
อย่างรวดเร็วเหมาะสําหรับองค์กรชั้นนําที่ต้องการประสิทธิภาพในการทํางานและการสื่อสารสูงสุด

การให้บริการ MetroLAN เป็นรูปแบบการทําธุรกิจแห่งอนาคตรองรับ Wireless Office
และเทคโนโลยีล้ำยุคต่างๆ ที่ให้ทั้งข้อมูลมัลติมีเดีย ภาพ เสียง เช่น Multicast, Video
Streaming, Video Conference, Voice over IP (VOIP), Online Data Back up,
Virtual Private Network (VPN)
เชื่อมโยงธุรกิจที่สำคัญทั่วกรุงเทพมหานครและปริมณฑลครอบคลุมพื้นที่อาคารสำนักงานกว่า 1
ลานตารางเมตร

2) บริการ Enterprise Access

การให้บริการเชื่อมต่ออินเทอร์เน็ตผ่านวงจรเช่า (Leased Line) เชื่อมตอทั้งในประเทศ และ
ต่างประเทศดวยวงจรขนาดใหญ่ที่ความเร็วตั้งแต่ 64 Kbps ขึ้นไป
บนวงจรสื่อสารของผู้ให้บริการทุกราย ในประเทศ และเทคโนโลยีชั้นนำ ได้แก่ TDM, MPLS,
G.SHDSL, Frame Relay และ Metro Ethernet
พรอมทั้งโครงสร้างที่พร้อมสำหรับรองรับโซลูชั่นแบบครบวงจร อาทิ Security, VOIP, VDO
Conference เป็นตน ทั้งยังเป็นพันธมิตรกับผู้ให้บริการโครงข่ายชั้นนําทุกราย
โดยสามารถค้นหาหรือรับ-ส่งข้อมูลทั้ง ในประเทศและต่างประเทศได้ตลอด 24 ชั่วโมง
และสามารถปรับรูปแบบบริการไดตามความต้องการ ใช้งานจริงของแตละองค์กร
เหมาะกับลูกค้าที่ต้องการมี IP Address และ Domain Name เป็นของตัวเอง

2. การให้บริการครบวงจรที่เกี่ยวข้องกับเทคโนโลยีสารสนเทศและการสื่อสาร (Business
Solutions)

บริการไอซีทีครบวงจรที่เกี่ยวข้องกับเทคโนโลยีสารสนเทศและการสื่อสารเพื่อเติมเต็ม
ทุกความต้องการและเสริมประสิทธิภาพการดำเนินธุรกิจยุคใหม่ โดยบูรณาการ (Integrated)
พื้นฐานทรัพยากรเครือข่ายและความเชี่ยวชาญการให้บริการลูกค้าองค์กรชั้นนำผสานกับความร่วมมือจากพันธมิตรเกิดเป็นกลุ่มบริการ
Business Solutions 5 กลุ่มหลัก ดังนี้

-   Business Collaboration Solutions :

  โซลูชั่นส์เพื่อช่วยให้ธุรกิจสามารถติดต่อสื่อสารถึงกันอย่างสะดวก รวดเร็ว ปลอดภัยทั่วโลก ได้แก่
  บริการ Inet-ConnectPlus ซึ่งเป็นบริการเชื่อมต่อเครือข่ายทั้งในประเทศและต่างประเทศ
  บนโครงข่ายแบบเสมือน (IPVPN) เหมาะสำหรับธุรกิจระหว่างประเทศที่ต้องการความปลอดภัย
  ในการรับ-ส่งข้อมูลทุกรูปแบบ

-   E-Business & Media Services :

  บริการที่ออกแบบเพื่อช่วยเพิ่มขีดความสามารถให้แก่ลูกค้าในการแข่งขันทางการตลาดออนไลน์
  ได้แก่ บริการพัฒนาและวางแผนกิจกรรมทางการตลาดออนไลน์ทุกรูปแบบผ่าน
  เครือข่ายอินเทอร์เน็ตด้วยระบบการสื่อสารแบบสองทาง (Interactive) อาทิ
  บริการบริหารและจัดการระบบ
  เพื่อรองรับงานด้านสารสนเทศและการสื่อสารของหน่วยงานทั้งภาครัฐและเอกชน
  บริการระบบรับสมัครบุคลากรผ่านอินเทอร์เน็ต (Online Recruitment Solution)

-   Banking and Financial Services :

  ศูนย์กลางระบบเครือข่ายเครื่องรับชำระเงินผ่านบัตรเครดิตที่เชื่อมต่อธนาคารกับร้านค้าผ่าน
  โครงข่ายโทรคมนาคมหลายรูปแบบ อาทิ โทรศัพท์พื้นฐาน โทรศัพท์เคลื่อนที่ และอินเทอร์เน็ต
  ทำให้สามารถทำธุรกรรมผ่านบัตรเครดิตได้อย่างปลอดภัย
  คล่องตัวในทุกพื้นที่ทั่วไทยดำเนินงานในระดับมาตรฐานสากลในการทำธุรกรรมบัตรเครดิต
  “EuroPay MasterCard and Visa" (EMV) ของบริษัท VISA International
  รวมถึงมีระบบสำรองข้อมูล (Backup Switching)
  ที่มีความเสถียรภาพและความมั่นคงสามารถทำงานแทนระบบหลักได้ทันทีตลอด 24 ชั่วโมง

-   ICT Services :

  บริการด้านไอซีทีครบวงจรตอบสนองความต้องการของลูกค้า
  โดยให้บริการคำปรึกษาการวางแผนและออกแบบระบบ
  รวมถึงการติดตั้งและดูแลระบบอย่างมืออาชีพ

-   Managed Security Solutions :

บริการบริหารจัดการด้านความปลอดภัยแบบครบวงจร ด้วยบริการใน 2 รูปแบบ ได้แก่

1. บริการด้าน Network Security เป็นการรักษาความปลอดภัยเครือข่ายอินเทอร์เน็ต เช่น
บริการ Log Management Solutions
จัดเก็บและบริหารจัดการข้อมูลจราจรคอมพิวเตอร์ครบวงจรที่ สอดรับกับ
พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2550 รวมถึงการเฝ้าระวังและ
แจ้งเตือนการบุกรุกตลอด 24 ชั่วโมง

2. บริการด้าน Information Security
เป็นบริการปกป้องเครื่องลูกข่ายภายในองค์กรแบบครบวงจร ให้รอดพ้นจากภัยคุกคามต่างๆ
ที่จะสร้างความสูญเสียต่อข้อมูลสำคัญขององค์กร เช่น บริการ Inet-Endpoint Security
Solutions, Mail Security เป็นบริการดูแลความปลอดภัยเครื่องคอมพิวเตอร์ลูกข่าย
สำหรับองค์กรจากภัยการถูกคุกคามไม่ว่าจะเป็นไวรัส, Spam mail หรืออื่นๆ
รวมถึงการสำรองข้อมูลจากเครื่องคอมพิวเตอร์ส่วนบุคคล และบริการสำรองข้อมูลอีเมล์
โดยเป็นความร่วมมือระหว่างบริษัท กับ Symantec (Thailand) Limited
ซึ่งบริษัทจัดเป็นผู้ให้บริการรายแรกที่เปิดให้บริการในลักษณะนี้

3. ศูนย์จัดเก็บข้อมูล (INET Data Center)

การให้บริการศูนย์จัดเก็บข้อมูลคอมพิวเตอร์ของทุกองค์กรธุรกิจด้วยโครงข่ายที่มีเสถียรภาพและระบบรักษาความปลอดภัย
พร้อมด้วยทีมผู้เชี่ยวชาญด้านเครือข่ายที่พร้อมให้คำปรึกษาและสนับสนุนให้บริการตลอด 24 ชั่วโมง
INET Data Center เป็นศูนย์กลางการให้บริการสำหรับหน่วยงานหรือองค์กรธุรกิจต่างๆ
ที่ต้องการนำเสนอข้อมูลผ่านเครือข่าย Internet/Intranet ทั้งที่เป็นเครือข่ายสาธารณะ
(Public Network) และเครือข่ายส่วนบุคคล (Private Network) มีบริการในรูปแบบต่างๆ
ดังนี้

  - INET Security Center : ศูนย์การปฏิบัติการเฝ้าระวังความปลอดภัยระบบ IT
  พร้อมการจัดเก็บข้อมูลจราจรทางคอมพิวเตอร์ (Log Management) ที่สอดรับกับ
  พ.ร.บ.ว่าด้วยการกระทำความผิดเกี่ยวกับคอมพิวเตอร์ พ.ศ. 2550
  ซึ่งครอบคลุมทุกความต้องการและงบประมาณขององค์กร ทุกระดับ อีกทั้ง
  ยังมีผู้เชี่ยวชาญด้านการรักษาความปลอดภัย และด้าน IT คอยให้คำปรึกษาและช่วยเหลือ
  เมื่อมีการบุกรุกระบบ

  - Disaster Recovery Center : ศูนย์สำรองข้อมูลเพื่อการบริหารจัดการฐานข้อมูลอย่าง
  มีประสิทธิภาพและปลอดภัยในทุกสถานการณ์ฉุกเฉิน

  - Web Hosting : บริการเช่าพื้นที่ Web Hosting ด้วยเทคโนโลยี “เซิร์ฟเวอร์เสมือน”
  (Virtual Private Server (VPS)) โดยสามารถบริหารจัดการได้ด้วยตนเองแบบ
  Real-time เพื่อรองรับการใช้งานอินเทอร์เน็ตได้อย่างเต็มประสิทธิภาพ

  - Dedicated Server : การบริการให้เช่าเซิร์ฟเวอร์
  สำหรับองค์กรที่ต้องการความเป็นส่วนตัว พร้อมแผนเช่าซื้อเซิร์ฟเวอร์ที่หลากหลาย

  - Co-Location : บริการแบบรับฝากเซิร์ฟเวอร์ สำหรับองค์กรที่ต้องการความเป็นส่วนตัว
  นำเครื่องที่มีอยู่แล้วมาฝากในพื้นที่ที่จัดไว้

บริษัทมีศูนย์จัดเก็บข้อมูลให้บริการอยู่ 2 แห่ง คือ ศูนย์ปฏิบัติการหลักที่อาคารไทยซัมมิท ทาวเวอร์
และศูนย์ปฏิบัติการสํารองที่อาคารบางกอกไทยทาวเวอร ซึ่งมีการสํารองระบบเครือข่ายกันระหว่าง
2 ศูนย์ อย่างสมบูรณ์ในรูปแบบ Full Redundancy ด้วย Metro Ethernet Ring ขนาด 10
Gbps พร้อมกับระบบรักษาความปลอดภัยตามมาตรฐานสากล
และมีบริการอำนวยความสะดวกครบวงจรตลอด 24 ชั่วโมง
สำหรับการให้บริการแกลูกค้าองค์กรชั้นนำของประเทศตั้งแต่บริษัทหลักทรัพย์ที่ทําธุรกรรม
ซื้อขายหลักทรัพย์บนอินเทอร์เน็ตไปจนถึงผู้ให้บริการ Web Hosting ชั้นนำในประเทศ รวมถึงลูกค้า
ผู้ใช้บริการจากต่างประเทศที่ต้องการเผยแพรข้อมูลต่อผู้ใช้ในประเทศไทย

กิจกรรมเพื่อสังคม

กิจกรรมด้านการศึกษา บริษัทยึดมั่นสร้างสรรค์และจรรโลงสังคมไทยด้วยการประยุกต์ใช้เทคโนโลยี
สารสนเทศและการสื่อสารที่เป็นประโยชน์มาพัฒนาและส่งเสริมการเรียนรู้ให้แก่เยาวชนไทย คือ
โครงการ “ก้าวสู่วิชาชีพเว็บมาสเตอร์ (INET Young Webmaster Camp)”
ที่บริษัทร่วมกับสมาคมผู้ดูแลเว็บไทย (Thai Webmaster Association)
จัดทำกิจกรรมต่อเนื่องเป็นปีที่ 8
เพื่อเป็นเวทีในการสร้างโอกาสให้กับเยาวชนไทยทั่วประเทศได้มีโอกาสเข้าฝึกอบรมเชิงปฏิบัติการอย่างเต็มที่
โดยมีวิทยากรชื่อดังให้ความรู้ ถ่ายทอดประสบการณ์
เพื่อให้เยาวชนได้แสดงความคิดเห็นอย่างสร้างสรรค์และเสริมสร้างประสบการณ์นอกห้องเรียน
เพื่อมุ่งสู่การเป็นเว็บมาสเตอร์มืออาชีพที่ดีมีจริยธรรม จรรยาบรรณในการประกอบวิชาชีพ
ซึ่งจะเป็นรากฐานสำคัญในการพัฒนาสังคมและประเทศชาติให้มีความเจริญก้าวหน้าทัดเทียมนานา
อารยประเทศต่อไปได้ ในปัจจุบันมีนักศึกษาที่ผ่านการอบรมมาแล้วกว่า 640 ราย
โดยในปีนี้ได้ขยายโอกาสการเรียนรู้ให้แก่เยาวชนในเขตภูมิภาค โดยสัญจรไปยังจังหวัดพิษณุโลก

ในปี 2553 บริษัทได้เปิดโอกาสให้นักศึกษาจากสถาบันต่างๆ และองค์กรที่มีความสนใจเข้าเยี่ยมชม
INET Data Center หรือ
บริการศูนย์ข้อมูลคอมพิวเตอร์ที่เป็นแหล่งเรียนรู้สำคัญของการเข้าถึงข้อมูลทาง
อินเทอร์เน็ตของประเทศไทยและทั่วโลก
พร้อมทั้งเรียนรู้การดำเนินงานของบริษัทโดยมีสถาบันและองค์กร ที่สนใจเข้าศึกษาดูงานของบริษัท
อาทิ คณะผู้บริหารจากสภาอุตสาหกรรมแห่งประเทศไทย มหาวิทยาลัยกรุงเทพ
และมหาวิทยาลัยนเรศวร จังหวัดพิษณุโลก ฯลฯ

กิจกรรมด้านบริการสังคม
บริษัทได้ร่วมเป็นส่วนหนึ่งของการจัดตั้งบริการสายด่วนแจ้งเหตุไทยฮอตไลน์
(www.thaihotline.org) เพื่อเป็นช่องทางช่วยเหลือสังคมในการสอดส่องดูแลเนื้อหาสาระ
(Content) หรือ สิ่งที่อาจเป็นภัยในเครือข่ายอินเทอร์เน็ต
เพื่อสนับสนุนให้เกิดการใช้อินเทอร์เน็ตอย่างปลอดภัย
รวมถึงบริษัทเป็นส่วนหนึ่งในการสนับสนุนการดำเนินงานของมูลนิธิอินเทอร์เน็ตร่วมพัฒนาไทยในการส่งเสริมการนำเทคโนโลยีสารสนเทศและอินเทอร์เน็ตมาใช้เป็นสื่อกลางในการพัฒนาเศรษฐกิจและสังคม
โดยเฉพาะ ในชนบทชุมชนและกลุ่มผู้ด้อยโอกาสให้สามารถเรียนรู้และใช้เทคโนโลยีชนิดนี้ได้
เพื่อเป็นการยกระดับ การเรียนรู้ทางเทคโนโลยีและความเป็นอยู่ของสังคมไทยให้ดีขึ้น
รวมถึงการนำสื่ออินเทอร์เน็ตเข้าไปช่วยในการดำเนินงานและการสื่อสารสำหรับองค์กรภาครัฐที่มิได้มุ่งแสวงหากำไรและผลประโยชน์ภายใต้เว็บไซต์
www.inetfoundation.or.th

ในปี 2553 จากเหตุการณ์ภัยพิบัติน้ำท่วมใหญ่ทั่วประเทศนั้น
บริษัทได้ให้การช่วยเหลือผู้ประสบภัยน้ำท่วม โดยร่วมกับทางสวทช.
บริจาคสิ่งของจำเป็นและทุนทรัพย์ โดยกิจกรรมเหล่านี้ทางบริษัทได้ปฏิบัติอย่างต่อเนื่องและสม่ำเสมอ

กิจกรรมด้านสิ่งแวดล้อม บริษัทได้ให้ความสำคัญเกี่ยวกับเรื่องยาเสพติดภายในองค์กรจึงได้เข้าร่วม
โครงการสถานประกอบการสีขาวร่วมกับสำนักงานประกันสังคม
เพื่อป้องกันยาเสพติดในสถานประกอบการ

นอกจากนี้ บริษัทยังได้รับรางวัลสถานประกอบการดีเด่นด้านแรงงานสัมพันธ์ประจำปี 2553
เป็นเวลา 3 ปีต่อเนื่อง

มาตรฐานระดับสากล

บริษัทมีความมุ่งมั่นพัฒนาบริการที่ดีที่สุดเพื่อตอบสนองความต้องการของลูกค้ามาอย่างต่อเนื่อง
จึงส่งผลให้บริษัทได้รับการรับรองมาตรฐานระบบงานคุณภาพ ISO 9001-2000 และ ISO
9001-2008 ต่อเนื่องเป็นปีที่ 9 ซึ่งทางบริษัท
ถือเป็นผู้ให้บริการอินเทอร์เน็ตรายแรกและรายเดียวของประเทศที่ได้รับการรับรองระบบคุณภาพครอบคลุมบริการหลักทั้ง
3 ประเภท คือ บริการอินเทอร์เน็ตระดับองค์กร (Corporate Node), บริการ MetroLAN
และศูนย์จัดเก็บข้อมูล (INET Data Center : IDC)

นอกจากนี้ ทางบริษัทมีแผนเพิ่มมาตรฐานในการบริการด้วยการเตรียมขอรับการประเมินมาตรฐาน
ISO/IEC27001 : 2005

4.3 สิทธิในการประกอบธุรกิจ

บริษัท กสท โทรคมนาคม จำกัด (มหาชน)
อนุญาตให้บริษัทดำเนินการให้บริการอินเทอร์เน็ตตามเงื่อนไขที่ระบุไว้ในสัญญาดำเนินการให้บริการอินเทอร์เน็ต
โดยมีสาระสำคัญของสัญญา ดังต่อไปนี้

+--------------------+-------------------------------------------------+
| ชื่อสัญญา             | สัญญาดำเนินการให้บริการอินเทอร์เน็ต (Internet)         |
+--------------------+-------------------------------------------------+
| คู่สัญญา              | ระหว่างบริษัท กสท โทรคมนาคม จำกัด (มหาชน) (“กสท.”)  |
|                    |                                                 |
|                    | และบริษัท อินเทอร์เน็ตประเทศไทย จำกัด(มหาชน) (“บริษัท”) |
+--------------------+-------------------------------------------------+
| วันที่ทำสัญญา          | 9 ตุลาคม 2540                                    |
+--------------------+-------------------------------------------------+
| สรุปสาระสำคัญของสัญญา | - กสท.                                          |
|                    | อนุมัติให้บ                                         |
| การให้บริการ         | ริษัทดำเนินการให้บริการอินเทอร์เน็ตแก่ผู้ใช้บริการที่ติดตั้งอุปกรณ |
|                    | ์ในประเทศไทยตามเงื่อนไขสัญญาตลอดจนกฎหมายมติคณะรัฐมนตรี |
| อินเทอร์เน็ต          | ข้อบังคับ ระเบียบ คำสั่ง และนโยบายของ กสท.            |
|                    |                                                 |
|                    | - บริษัทต้องเช่าข่ายบริการโทรคมนาคมของ กสท.แต่ กสท.    |
|                    | อาจอนุญาตให้บริษัทเช่าข่ายบริการจากหน่วยงานอื่น           |
|                    | ซึ่งมีขอบเขตการให้บริการเฉพาะ ในประเทศไทย ทั้งนี้        |
|                    | บริษัทจะต้องให้บริการอินเทอร์เน็ต                       |
|                    | โดยผ่านข่ายบริการโทรคมนาคมของ กสท. หรือ หน่วยงานที่    |
|                    | กสท. อนุญาตดังกล่าวเท่านั้น                           |
+--------------------+-------------------------------------------------+
| การดำ              | บริษัทต้องไม่ดำเนินการให้บริการหรือกระทำการใดๆ          |
| เนินงานและจัดให้บริการ | อันเป็นการแข่งขันกับ กิจกรรมหรือบริการหลักของ กสท.       |
|                    | ซึ่งได้แก่ โทรศัพท์ระหว่างประเทศ การจัดหาและการจัด       |
|                    | โครงข่ายที่ใช                                      |
|                    | ้ในการสื่อสารใช้ในระหว่างประเทศและกิจกรรมบริการอื่นที่กสท. |
|                    | กำหนดให้เป็นกิจกรรมบริการหลักของ กสท.                |
|                    |                                                 |
|                    | ทั้งนี้ กสท.                                        |
|                    | เป็นผู้วินิจฉัยว่ากิจกรรมหรือบริการใดเป็นกิจกรรมบริการหลักของ |
|                    | กสท. และให้คำวินิจฉัยของ กสท. ดังกล่าวถือเป็นที่สุด        |
+--------------------+-------------------------------------------------+
| ร                  | กสท.                                            |
| ะยะเวลาการดำเนินการ | ยินยอมให้บริษัทเป็นผู้ดำเนินการให้บริการตามสัญญานี้จนกว่า     |
|                    |                                                 |
|                    | คณะรัฐมนตรีจะมีมติให้เลิกบริษัท                         |
|                    | โดยเริ่มนับตั้งแต่วันแรกที่เปิดให้บริการ                    |
+--------------------+-------------------------------------------------+

สิทธิใบอนุญาตการให้บริษัท แมนดาลา คอมมูนิเคชั่น จำกัด

บริษัท แมนดาลา คอมมูนิเคชั่น จำกัด ซึ่งเป็นบริษัทย่อยของบริษัท อินเทอร์เน็ตประเทศไทย จำกัด
(มหาชน) ได้ประกอบธุรกิจให้บริการอินเทอร์เน็ต
โดยได้รับอนุญาตจากคณะกรรมการกิจการโทรคมนาคมแห่งชาติ (กทช.)
ให้เป็นผู้รับใบอนุญาตการให้บริการอินเทอร์เน็ตแบบที่หนึ่ง คือ
เป็นประเภทไม่มีโครงข่ายโทรคมนาคมเป็นของตนเอง
(เช่าใช้ผ่านโครงข่ายโทรคมนาคมของผู้ให้บริการอื่นๆ) ทั้งนี้ ได้รับใบอนุญาตตั้งแต่วันที่ 16
กุมภาพันธ์ 2552 และปัจจุบันได้รับการต่ออายุจนถึงวันที่ 15 กุมภาพันธ์ 2557
โดยได้อธิบายรายละเอียดขอบเขตบริการไว้ในหัวข้อที่ 5 เรื่อง
ทรัพย์สินที่ใช้ในการประกอบธุรกิจข้อ (3) นโยบายการลงทุนในบริษัทย่อย
บริษัทร่วมและบริษัทที่เกี่ยวข้อง

4.4 การตลาดและสภาวการณ์แข่งขัน

กลยุทธ์และทิศทางธุรกิจ

ทิศทางธุรกิจ

บริษัทเป็น Network System Integrator ที่เชื่อถือได้ โดยให้คำปรึกษา ออกแบบ
วางระบบตลอดจน จัดหาเครือข่ายสัญญาณ (Single Contact)
และบริการหลังการขายที่ได้การมาตรฐานระบบงานคุณภาพ (ISO 9001 : 2008)

ปัจจัยที่สำคัญ

1. People:บุคลากรที่มีความเชี่ยวชาญ และได้รับประกาศนียบัตรเป็นการรับประกันคุณภาพ

2. Process : กระบวนการทำงาน บริษัทได้นำมาตรฐาน PMBOK Guide 2004
มาเป็นพื้นฐานขององค์กร เพื่อเพิ่มประสิทธิภาพการปฏิบัติงาน
และสนองตอบความต้องการของลูกค้าอย่างมีระบบ

กลยุทธ์การดำเนินธุรกิจ

1. Focused Customer ได้แบ่งกลุ่มลูกค้าออกเป็น กลุ่มสถาบันการเงิน กลุ่มหน่วยงานรัฐและ
รัฐวิสาหกิจ กลุ่มอุตสาหกรรม กลุ่มอสังหาริมทรัพย์ กลุ่มสื่อสิ่งพิมพ์และสถานศึกษา และ กลุ่มกิจการ
ระหว่างประเทศ พร้อมกำหนดทีมงานที่มีความรู้ความสามารถในธุรกิจเป็นผู้รับผิดชอบ

2. Focused Partner ได้ร่วมมือกับ ทีโอที และ กสท. ด้านเครือข่ายสัญญาณ
และศูนย์สำรองคอมพิวเตอร์

3. Focused Product ให้คำปรึกษา ออกแบบ วางระบบตลอดจน จัดหาเครือข่ายสัญญาณ
Single Contact

สภาพการแข่งขันภายในอุตสาหกรรม

จากผลการสำรวจของ ICT Market Outlook 2010 โดย
สำนักงานส่งเสริมอุตสาหกรรมซอฟต์แวร์ แห่งชาติ (SIPA),
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
และสถาบันวิจัยและพัฒนาอุตสาหกรรมโทรคมนาคม (สพท.) พบว่า ตลาดบริการด้านคอมพิวเตอร์ ปี
2553 มีมูลค่าประมาณ 60,390 ล้านบาท มีอัตราเติบโตเพิ่มขึ้น 24.8% จาก ปี 2552
ซึ่งประกอบด้วยบริการด้านคอมพิวเตอร์ประเภทต่างๆ อาทิ System Integration, Network
Services, Software Maintenance Service, Hardware Maintenance Services,
Data Center and Disaster Recovery Center, IT RelatedTraining &
Education, IT Consulting, IT Outsourcing และ Software as a Service โดย
Network Services และ System Integration จะมีมูลค่าสัดส่วนคิดเป็นกว่า 50%

ในปี 2553 บริการประเภท Internet Access Service มีมูลค่าประมาณ 23,976 ล้านบาท
มีอัตราเติบโตประมาณ 26.4% มีผู้ให้บริการอินเทอร์เน็ตที่ได้รับอนุญาตจาก กทช. จำนวน 93 ราย
นอกจากนี้ ยังพบว่า ผู้ให้บริการโทรศัพท์เคลื่อนที่ได้เปิดให้บริการ Mobile Internet
ซึ่งได้รับความนิยมจากลูกค้าและมีอัตราเติบโตที่สูงมาก
เนื่องจากเหมาะสำหรับการใช้งานแบบเคลื่อนที่ในขณะที่การใช้งานโทรศัพท์ตามบ้านลูกค้ามักจะนิยมใช้บริการเชื่อมต่อด้วย
Internet ความเร็วสูง ปัจจุบันมีความเร็วเฉลี่ยที่ 6Mbps
ประกอบกับรัฐบาลประกาศนโยบายบรอดแบนด์แห่งชาติ
ซึ่งคาดว่าจะสามารถกระจายการเข้าถึงบรอดแบนด์ทั่วประเทศได้อย่างรวดเร็วในระยะเวลา 3
ปีข้างหน้า

บริษัทมุ่งเน้นบริการ Internet พร้อมกับบริการ Business Solutions
สำหรับกลุ่มลูกค้าองค์กรเป็นหลัก โดยใช้แนวทาง Customer Centric
โดยแบ่งกลุ่มลูกค้าออกเป็นภาคอุตสาหกรรม เพื่อนำเสนอบริการ ทั้ง Internet และ Business
Solutions ที่ช่วยเพิ่มมูลค่าในธุรกิจของลูกค้าได้มากยิ่งขึ้น โดยทีมงานขาย
และทีมวิศวกรที่มีความเชี่ยวชาญโดยเฉพาะในแต่ละอุตสาหกรรม

จากการที่บริษัทมุ่งมั่นการให้บริการตามกลุ่มอุตสาหกรรม เพื่อตอบโจทย์ความต้องการของลูกค้า
อย่างต่อเนื่อง ทำให้บริษัทได้รับความไว้วางใจจากองค์กรธุรกิจชั้นนำและภาครัฐต่างๆ ได้แก่
โครงการ สภาเกษตรกรแห่งชาติ สำนักงานกองทุนฟื้นฟูและพัฒนาเกษตรกร
และโครงการต้นกล้าอาชีพ ถือว่าเป็น การทำตลาดในภาครัฐที่ประสบความสำเร็จเป็นอย่างดี
ซึ่งนับว่าเป็นโอกาสที่สำคัญของบริษัทที่ได้เข้าไป มีส่วนร่วมตั้งแต่ให้คำปรึกษา
ออกแบบและบริหารระบบสารสนเทศของโครงการเหล่านี้แบบครบวงจร อย่างมืออาชีพ